नुकत्याच झालेल्या जनमत चाचण्यांमध्ये डेमोक्रॅटिक पक्षाचे उमेदवार जो बायडन यांनी राष्ट्राध्यक्षपदाच्या निवडणुकीच्या शर्यतीत रिपब्लिकन पक्षाचे उमेदवार डोनाल्ड ट्रंप यांच्यावर आघाडी घेतल्याचं चित्र आहे. 

केवळ राष्ट्रीय पातळीवरच नाही, तर जिथे अगदी कडवी लढत पाहायला मिळते अशा राज्यांतही बायडन यांना आघाडी मिळत आहे. 

विक्रमी निवडणूक निधी जमा केल्यामुळे डेमोक्रॅटिक पक्षाला आर्थिक आघाडीवरही फायदा झाला आहे. त्यामुळे निवडणुकीच्या शेवटच्या टप्प्यातही ते माध्यमांमध्ये झळकत राहतील. 

राजकीय विश्लेषकांच्या मते कदाचित ट्रंप यांना निवडणुकीत पराभव पत्करावा लागू शकतो.  

नेट सिल्व्हरच्या Fivethirtyeight.com ब्लॉगमध्ये बायडन यांच्या विजयाची शक्यता 87 टक्के आहे, तर डिसिजन डेस्क एचक्यूच्या मते बायडन विजयी होण्याची शक्यता 83.5 टक्के आहे. 

मात्र, गेल्यावेळेच्या राष्ट्राध्यक्षपदाच्या निवडणुकीतही हिलरी क्लिंटन याच विजयी होतील, असे अंदाज वर्तविण्यात आले होते. मात्र प्रत्यक्षात निकाल काय लागले हे आपण सगळ्यांनीच पाहिलं. 

त्यामुळेच डोनाल्ड ट्रंप निकालाचे सर्व अंदाज पुन्हा एकदा चुकीचे ठरवणार का, असा प्रश्न उपस्थि... आणखी 4000 वर्णांसाठी लेख सुरू ठेवा:
त होतोय. त्यांच्या विजयामुळे इतिहासाची पुनरावृत्ती होईल?

डोनाल्ड ट्रंप पुन्हा एकदा अमेरिरकेचे राष्ट्राध्यक्ष म्हणून शपथ घेऊ शकतात, असे संकेत देणारी पाच प्रमुख कारणं आहेत. 

गेल्या निवडणुकीत झालेली प्रेसिडेन्शियल डिबेट 

2016 साली एफबीआयचे तत्कालिन प्रमुख जेम्स कोमी यांनी राष्ट्राध्यक्षपदाच्या निवडणुकीच्या केवळ 11 दिवस आधी हिलरी क्लिंटन यांच्याविरोधात चौकशी सुरू करण्याबाबत वक्तव्य केलं होतं. परराष्ट्र मंत्री असताना हिलरी क्लिंटन यांनी आपला खासगी ईमेल सर्व्हर वापरला होता, हे या चौकशीचं कारण होतं.  

यानंतर जवळपास आठवडाभर हे प्रकरण गाजत होतं. त्यामुळे डोनाल्ड ट्रंप यांच्या प्रचार मोहिमेत जीव आला. 

आताच्या निवडणुकीतही जर दोन आठवडे आधी अशीच एखादी राजकीय घटना घडली, तर डोनाल्ड ट्रंप यांचा विजयाचा मार्ग पुन्हा सुकर होऊ शकतो. 

अर्थात, आतापर्यंत तरी हा महिना ट्रंप यांच्यासाठी वाईट वार्ताच घेऊन आला आहे. आधी त्यांच्या टॅक्स रिटर्न्सची आकडेवारी समोर आली आणि नंतर कोव्हिड-19 मुळे त्यांना हॉस्पिटलमध्ये भरती व्हावं लागलं. 

जो बायडन आपला मुलगा हंटरसोबत

'न्यूयॉर्क पोस्ट'नं एका लेखात एक रहस्यमय लॅपटॉप आणि एका ईमेलचा उल्लेख केला होता. कदाचित याचे धागेदोरे बायडन यांच्यापर्यंत पोहोचू शकतात. बायडन यांनी आपला मुलगा हंटरसाठी युक्रेनमधील एका गॅस कंपनीमध्ये लॉबिंग करण्याबाबत यात काही संदर्भ असू शकतात. 

कॉन्झर्व्हेटिव्हज म्हणेजच परंपरावाद्यांनी हा मुद्दा मोठा करण्याचे प्रयत्न केले. पण हे आरोप संदिग्ध असल्यानं, त्यात स्पष्टता नसल्यानं मतदारांवर त्याचा परिणाम होण्याची शक्यता कमी आहे. 

अजून बरंच काही समोर येणं आहे, असं डोनाल्ड ट्रंप यांनी म्हटलं होतं. 

'न्यूयॉर्क पोस्ट'मधला लेख ही जर सुरूवात असेल, तर बायडन यांच्यावर उपराष्ट्रपती असताना घोटाळा केल्याचा आरोप करणं आणि त्याचे पुरावे देणं ही मोठी गोष्ट ठरू शकते. 

सर्व्हे चुकीचे ठरू शकतात?

जो बायडन हे डेमोक्रॅटिक पक्षाचे राष्ट्राध्यक्षपदाचे उमेदवार म्हणून निवडले गेल्यापासून सर्वच सर्व्हेत ते ट्रंप यांच्या तुलनेत आघाडीवर असल्याचं दाखवत आहेत. 

ज्या राज्यांमध्ये अतिशय कडवी लढत होते, अशा राज्यांमध्येही बायडन यांचीच आघाडी असल्याचं सर्व्हे सांगत आहेत. 

पण 2016 च्या निवडणुकीत राष्ट्रीय स्तरावरील आघाडी फारशी उपयोगी ठरली नाही आणि राज्य स्तरावर करण्यात आलेले सर्व्हेही चुकीचे ठरले होते....